Месяц таму завяршыўся чарговы, 47-ы, зорны паход студэнтаў і выкладчыкаў БДПУ па месцах баявой і працоўнай славы беларускага народа. Аднак сяброўскія сустрэчы, усмешкі і эмоцыі на гэтым не скончыліся. Усе шэсць зорных маршрутаў сышліся першым вясновым днём у адным пункце – актавай зале БДПУ. Менавіта тут сабраліся студэнты, выкладчыкі, а таксама кіраўнікі адміністрацый шасці раёнаў рэспублікі, каб падвесці вынікі зорнага паходу-2012.